ประกาศการท่าเรือแห่งประเทศไทยเรื่อง ให้เรือชายฝั่งที่รับตู้สินค้าขาเข้าที่ท่าเรือแหลมฉบังดำเนินการบรรทุกตู้สินค้าลงเรือ(Loading Container) ณ ท่าเทียบเรือชายฝั่ง (ท่าเทียบเรือ A)[๑] ตามมติคณะกรรมการฝ่ายบริหารการท่าเรือแห่งประเทศไทย ในคราวประชุมครั้งที่๖/๒๕๖๓ เมื่อวันที่ ๑ มิถุนายน ๒๕๖๓ เห็นชอบแนวทางการจัดเรือชายฝั่งที่ท่าเรือแหลมฉบังโดยกำหนดให้ตู้สินค้าขาเข้าต้องมาใช้บริการที่ท่าเทียบเรือชายฝั่ง (ท่าเทียบเรือ A)เท่านั้น ดังนั้น เพื่อให้การดำเนินการขนถ่ายตู้สินค้าขาเข้าท่าเทียบเรือชายฝั่ง(ท่าเทียบเรือ A) ที่ท่าเรือแหลมฉบังเป็นไปด้วยความเรียบร้อยและสอดคล้องกับสถานการณ์ปัจจุบัน นั้น อาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทยพ.ศ. ๒๔๙๔ ประกอบข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการ และความสะดวกต่าง ๆ พ.ศ. ๒๕๔๔ ผู้อำนวยการการท่าเรือแห่งประเทศไทย จึงให้ดำเนินการ ดังนี้ข้อ ๑ ให้เรือชายฝั่งที่จะดำเนินการบรรทุกตู้สินค้าลงเรือ(Loading Container) ที่ท่าเรือแหลมฉบังมาดำเนินการบรรทุกตู้สินค้าณ ท่าเทียบเรือชายฝั่ง (ท่าเทียบเรือ A) เท่านั้นข้อ ๒ ให้เจ้าของเรือหรือตัวแทนเจ้าของเรือ หรือเจ้าของเรือชายฝั่งหรือตัวแทนเจ้าของเรือชายฝั่งซึ่งประสงค์จะนำตู้สินค้าขาเข้า ออกนอกเขตศุลกากรทางน้ำโดยเรือลำเลียงหรือเรือเดินทะเลชายฝั่งยื่นแบบรายงานตู้สินค้าขาเข้า ซึ่งจะขนถ่ายที่ท่าเทียบเรือระหว่างประเทศในเขตท่าเรือแหลมฉบัง ที่ศูนย์พัฒนาท่าเทียบเรือชายฝั่งสำนักปฏิบัติการ ท่าเรือแหลมฉบัง ก่อนตารางเรือเทียบท่า เป็นเวลาไม่น้อยกว่า ๒๔ ชั่วโมงสำหรับสินค้าขาเข้าที่บรรทุกขึ้นเรือจากราชอาณาจักรกัมพูชา สาธารณรัฐสังคมนิยมเวียดนามประเทศมาเลเซีย และสาธารณรัฐสิงคโปร์ ต้องยื่นรายการสินค้าขาเข้า ก่อนตารางเรือเทียบท่า เป็นเวลาไม่น้อยกว่า ๕ ชั่วโมงข้อ ๓ เจ้าของเรือชายฝั่งหรือตัวแทนเจ้าของเรือชายฝั่งที่จะดำเนินการบรรทุกตู้สินค้าขาเข้า ณ ท่าเทียบเรือชายฝั่ง(ท่าเทียบเรือ A) จะต้องแจ้งเรือเข้าล่วงหน้า ที่ศูนย์พัฒนาท่าเทียบเรือชายฝั่งเป็นเวลาไม่น้อยกว่า ๒๔ ชั่วโมง ก่อนเรือชายฝั่งเข้าเทียบท่า ผ่านทางไปรษณีย์อิเล็กทรอนิกส์ (e - mail) หรือโทรสาร (Fax) หรือช่องทางอื่นตามที่ท่าเรือแหลมฉบังกำหนดข้อ ๔ เจ้าของเรือหรือตัวแทนเจ้าของเรือ หรือเจ้าของเรือชายฝั่งหรือตัวแทนเจ้าของเรือชายฝั่งหรือผู้นำเข้าสินค้าหรือตัวแทนผู้นำเข้าสินค้า ที่จะดำเนินการบรรทุกตู้สินค้าขาเข้าณ ท่าเทียบเรือชายฝั่ง (ท่าเทียบเรือ A) จะต้องดำเนินการผ่านพิธีการศุลกากรตู้สินค้าขาเข้าตามระเบียบศุลกากรและชำระค่าภาระต่าง ๆ ที่ท่าระหว่างประเทศให้เรียบร้อย รวมทั้งจะต้องส่งข้อมูลตู้สินค้าขาเข้าที่จะบรรทุกลงเรือชายฝั่งและเอกสารการรับตู้สินค้าขาเข้าจากท่าเทียบเรือระหว่างประเทศ(Delivery Ticket) ล่วงหน้า ที่ศูนย์พัฒนาท่าเทียบเรือชายฝั่งเป็นเวลาไม่น้อยกว่า ๒๔ ชั่วโมง ก่อนเรือชายฝั่งเข้าเทียบท่า ผ่านทางไปรษณีย์อิเล็กทรอนิกส์(e - mail) หรือโทรสาร (Fax) หรือช่องทางอื่นตามที่ท่าเรือแหลมฉบังกำหนดข้อ ๕ ในกรณีที่เจ้าของเรือชายฝั่งหรือตัวแทนเจ้าของเรือชายฝั่งร้องขอให้ท่าเทียบเรือชายฝั่ง (ท่าเทียบเรือ A) ดำเนินการขนถ่ายตู้สินค้าขาออก นอกเหนือจากกิจกรรมตามที่ได้ประกาศนี้ สามารถที่จะร้องขอและแจ้งเวลาเรือชายฝั่งจะเข้าเทียบท่าพร้อมทั้งยื่นแบบรายงานตู้สินค้าขาออกล่วงหน้าที่ศูนย์พัฒนาท่าเทียบเรือชายฝั่ง เป็นเวลาไม่น้อยกว่า ๒๔ ชั่วโมง ก่อนเรือชายฝั่งเข้าเทียบท่าผ่านทางไปรษณีย์อิเล็กทรอนิกส์ (e - mail) หรือโทรสาร(Fax) หรือช่องทางอื่นตามที่ท่าเรือแหลมฉบังกำหนด ข้อ ๖ ผู้ใช้บริการต้องชำระค่าบริการตามอัตราค่าภาระที่การท่าเรือแห่งประเทศไทยกำหนดและต้องปฏิบัติตามมาตรการการจัดเรือชายฝั่งเข้าออกท่าเทียบเรือชายฝั่ง(ท่าเทียบเรือ A) ของท่าเรือแหลมฉบังทั้งนี้ตั้งแต่วันที่ ๑๕ กรกฎาคม ๒๕๖๓ เป็นต้นไปประกาศ ณ วันที่ ๑๙ มิถุนายน พ.ศ. ๒๕๖๓เรือโทกมลศักดิ์ พรหมประยูรผู้อำนวยการการท่าเรือแห่งประเทศไทยพิไลภรณ์/จัดทำ๙ธันวาคม ๒๕๖๓สุภาทิพย์/ตรวจ๒๑ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๕๔ ง/หน้า ๒๖/๑ กรกฎาคม ๒๕๖๓